ANDREW WOMMACK EVANKELIUMIN ÄÄRELLÄ
Uskon lainalaisuudet, osa 4
Tartu parantumiseen, joka on sinun Jeesuksessa.
Jumala haluaa parantaa sinut. Se on evankeliumin totuus.
―Tervetuloa evankeliumin äärelle. Alan lopetella opetustani aiheesta -
"Jumala haluaa parantaa, ei siksi, että olisin käsitellyt sen loppuun, -
mutta olen laskenut perustuksen ja sanonut tärkeimmät perusasiat.
Sen jälkeen teidän on vain opittava soveltamaan näitä asioita.
Olen sanonut aina vain uudestaan, että Jumala haluaa parantaa teidät.
Hän ei vain voi parantaa, vaan haluaa tehdä sen. Se on osa sovitustyötä.
Viimeksi olen yrittänyt opettaa, että usko ja siten myös paraneminen -
toimii tiettyjen lakien mukaan.
Monien mielestä Jumala valitsee yksilöllisesti, kenet parantaa -
ehkä sen mukaan, kenestä Hän pitää, kuka on rukoillut eniten, -
tai mitä milloinkin. Olen käyttänyt Markuksen luvun 5 kertomusta -
verenvuotoa sairastaneesta naisesta, joka tuli koskettamaan Jeesusta.
Silloin Jeesuksesta virtasi voimaa naiseen, -
eikä Hän edes tiennyt, kuka Häntä oli koskettanut.
Jotkut teologit sanovat, että tietysti Jumala tietää kaiken.
Jeesus oli hengessään Jumala, muttei lihassaan.
Luuk. 2:52. "Ja Jeesus varttui viisaudessa ja iässä..."
Jeesus ei siis tiennyt kaikkea heti syntymänsä jälkeen, -
vaan Hänen oli opittava monenlaista. Vaikka Hänen ruumiinsa oli synnitön, -
siinäkin oli rajoitteensa. Edes Jeesuksella ei ollut silmiä selässä.
Jeesus ei tiennyt, millainen Häneen koskenut nainen oli.
Se tarkoittaa, että usko ja voima virtaavat tiettyjen lakien mukaan.
Nainen kosketti Jeesusta uskossa, ja voima virtasi häneen.
Jeesus ei ehtinyt arvioida naisen pyhyyttä tai sitä, toimiko hän oikein.
Tästä huomaamme, ettei paraneminen riipu Jumalasta.
Jumala on jo pannut meihin voimansa, ja meidän tulee uudistaa mielemme -
ja saada aikaan yhteys, joka saa tuon voiman virtaamaan meistä ulos.
Paranemista ohjaavat tietyt lait. Tämä tieto on muuttanut elämäni.
Sille, miksi ihmiset sairastuvat ja paranevat, on omat syynsä.
Useimpien mielestä sitä ei voi tietää, mutta kyllä sen voi.
Kerron teille joitakin näistä lain- alaisuuksista, mutta kuten sanoin, -
voisin luetella noin sata lakia, jotka säätelevät tai edistävät paranemista.
Ehdin selittää ohjelmissani vain neljä tai viisi noista laeista.
En kerro kaikkea, minkä tiedän, enkä minäkään tiedä tästä kaikkea.
Opin jatkuvasti uutta paranemisesta.
Eräs työntekijäni kysyi ohjelmien välissä. "Entäpä vasta uskoon tulleet?
Eivät he tiedä vielä kaikkea tätä, mutta silti he paranevat."
Jos paraneminen liittyy tietoon, kuten olen opettanut -
jakeiden 2. Piet. 1:2―3 pohjalta, ja meidän on opittava -
paranemiseen liittyvät lait, kuinka uudet uskovat voivat parantua?
Uskon, että yksi syy heidän ihmeparanemisiinsa on, -
ettei siihen tarvita valtavasti tietoa tai uskoa.
Ongelmana on usein epäuskomme, joka toimii uskoamme vastaan.
Olen puhunut siitä Matteuksen luvun 17 pohjalta.
Kun ihminen syntyy uudesti, Jumala antaa hänen aloittaa aivan alusta, -
ja monesti hänellä on lapsenkaltainen usko tällaisiin ihmeisiin.
Tarvitaan paljon aikaa, vaivaa ja uskonnollisuutta, että meistä tulee -
niin huonoja johtamaan Jumalan voimaa kuin monet meistä ovat.
Uskon, että suurin este paranemiselle on kaikki se väärä opetus, -
jonka tarkoitus on selittää, miksi Jumala ei tee jotain.
Tällaiset asiat ovat tiellä ja estävät Jumalan voimaa virtaamasta.
Emme tarvitse valtavaa hengellisyyttä, mutta meidän on oltava puhtaita.
Useimmat meistä ovat uskonnollisuuden saastuttamia.
Meidän on siis päästävä eroon kaikesta tuosta roskasta, -
joka estää Jumalan voimaa virtaamasta lävitsemme.
Markus kertoo siis naisesta, joka oli kärsinyt verenvuodosta 12 vuotta.
Nainen oli kärsinyt paljon lääkärien käsissä ja kuluttanut rahansa -
saamatta apua, pikemminkin käyden huonommaksi. (Mark. 5:25―26).
Kerron vähän muista lähteistä saamaani taustatietoa näille jakeille.
Nainen oli kärsinyt verenvuodosta 12 vuotta ja sanotaan, -
että hän oli "paljon kärsinyt monen lääkärin käsissä".
Olen lukenut kommentaareja tästä, enkä aio edes yrittää -
joitakin tuon ajan hoitokeinoja televisiossa.
Ne olivat todella outoja. Osa niistä oli vähintäänkin taikauskoisia -
ja pahimmillaan jopa demonisia.
Osa tuon ajan hoidoista oli nöyryyttäviä ja kammottavia.
Nainen oli kärsinyt paljon ja kuluttanut kaikki rahansa, -
ja suurin osa ihmisistä olisi kehunut häntä siitä.
2 000 vuotta myöhemmin pidämme noita hoitoja barbaarisina -
ja ihmettelemme, miksi nainen sieti ne.
Jos Herran tulo viipyy ja ihmiset ovat täällä vielä 2 000 vuoden kuluttua, -
he tulevat pitämään joitakin meidän käyttämiämme hoitomenetelmiä -
barbaarisina ja ihmettelevät, miten voimme tehdä jotain sellaista.
Nainen toimi tuon ajan parhaan tietämyksen mukaan, -
ja sitä pidettiin normaalina, vaikka jotkut hoidoista olivat yhtä kamalia -
kuin vaikkapa nykypäivän kemoterapia ja sädehoito.
Niihin voi jopa kuolla, ja ainakin niistä tulee sairaaksi.
Jotkut lääkärit eivät aina käytä niitä, koska ne ovat pahempia kuin sairaus.
Nykyisin monet suostuvat tähän ja käyttävät siihen kaikki rahansa, -
ja kristityt taputtavat heitä olkapäälle ja kehuvat heitä sen vuoksi.
He jopa rohkaisevat ihmisiä käymään läpi noita kammottavia hoitoja.
En ole lääkäreitä vastaan, vaikka joku saattaa ymmärtää tämän niin.
Jotkut ystäväni ovat lääkäreitä, ja johtokunnassamme on lääkäri.
Ilman heitä kaikki kristityt olisivat kuolleet, -
koska he eivät ainakaan usko Jumalan parantavan.
En kuitenkaan luota lääkäreihin tai ajattele, että he tekevät kaiken oikein.
He ovat vain ihmisiä. Suhtaudun heihin samoin kuin lakimiehiin, -
automyyjiin, kaupan kassoihin tai keneen tahansa.
On hyviä ja huonoja lääkäreitä, ja heillä on syystä vakuutus kunnossa.
Kerran luokseni tuli peräkkäin viisi ihmistä, -
jotka olivat sokeutuneet, kuuroutuneet tai muuten vammautuneet -
lääketieteellisten hoitojen vuoksi. Yksi sairaus oli hoidettu, 10 muuta tilalla.
Jos televisiossa mainostetaan vaikkapa päänsärkylääkettä, -
pienellä präntillä mainitaan kaikki lääkkeen sivuvaikutukset.
Lääke voi aiheuttaa vaikka mitä tai jopa tappaa, ja joskus ajattelen, -
että ottaisin mieluummin vain pelkän päänsäryn ilman lääkettä.
Lääkärit ovat vain ihmisiä, ja hekin tekevä joskus virheitä.
Silti jopa kristityt neuvovat alistumaan hoitoihin, vaikka ne maksaisivat mitä -
ja vaikka ne tekisivät olomme kurjaksi.
Jos sen sijaan joku uskaltaa mennä rukoiltavaksi sairauden vuoksi, -
he kysyvät: "Miten uskallat tehdä jotain sellaista?"
Näin maailma ajattelee.
Meidän pitäisi suostua kalliisiin hoitoihin, joissa on komplikaatioita.
Lääkkeissä on varoituksia, koska niiden toiminnasta ei ole varmuutta.
Maailman mielestä tämä on viisautta, ja meidän on oltava koekaniineja.
Jos sen sijaan menemme rukoiltavaksi, he nauravat meille.
Olen varma, että tuo nainen kävi läpi kaiken tämän, -
mutta hänen ystävänsä ajattelivat, että hän oli tehnyt niin kuin pitää.
Jos taas he olisivat kuulleet, että nainen meni Jeesuksen luo, -
monet heistä olisivat ihmetelleet, kuinka hän uskaltaa tehdä niin.
Se on epäjohdonmukaista. Herran ei pitäisi olla viimeinen oljenkorsi.
Monet luottavat Jumalaan vasta, kun lääkärit ovat tehneet kaikkensa.
Tavallaan pidän siitä, kun ihmiset tulevat luokseni ja sanovat, -
että heidät on lähetetty kotiin kuolemaan eikä mitään voida tehdä, -
koska he eivät enää rukoile ja toivo, että Herra voisi auttaa lääkäreitä, -
jolloin he eivät oikeastaan luota Jumalaan, vaan lääkäreihin.
Näin monet ajattelevat, mutta kun kaikki muut keinot on käytetty, -
voimme vain luottaa Herraan niin kuin meidän olisi pitänyt tehdä heti aluksi.
Meidän on luotettava täysin Jumalaan niin, ettemme ajattele mitään muuta.
Tuo nainen oli tehnyt kaiken voitavansa, eikä mikään toiminut, -
joten Jeesuksesta kuultuaan hän lähestyi Jeesusta -
takaapäin väkijoukossa (Mark. 5:27).
Haluan tämän kautta osoittaa yhden uskon laeista. Room. 10:17: -
"Usko tulee siis kuulemisesta, mutta kuuleminen Kristuksen sanan kautta."
Meidän on kuultava totuus ennen kuin se voi alkaa vapauttaa voimaa meistä.
Se on yksi Jumalan laeista.
Nainen ei olisi voinut parantua, ellei joku olisi kertonut hänelle -
Jeesuksesta ja Hänen tekemistään ihmeistä. Ensin on siis kuultava.
Me voimme toki myös lukea Jumalan sanaa, -
mutta Pyhän Hengen on puhuttava meille, jotta kuulemme sisäisesti.
"Usko tulee siis kuulemisesta, mutta kuuleminen Kristuksen sanan kautta."
Jos siis haluat kokea Jumalan parantavan voiman toimivan kauttasi, -
sinun on kuultava Jumalan sanaa. Sitä tarvitaan erityisesti -
vastalääkkeenä tämän maailman negatiivisille sanoille.
Jotkut lukevat vähäsen Sanaa ja tietävät siitä jotain, -
mutta heille se, mitä lääkäri tai asianajaja sanoo -
tai mitä Susanna-tädille tapahtui, on todellisempaa kuin Jumalan sana.
Raamatun pitäisi päinvastoin olla meille totuus huolimatta siitä, -
mitä joku muu sanoo tai mitä Susanna-tädille tapahtui.
Room. 3:4. "Olkoon Jumala totinen, mutta jokainen ihminen valhettelija..."
Tuo nainen oli kuullut, hänellä oli totuus Jeesuksesta: -
Jeesus on Jumala, Jeesus parantaa ihmisiä, -
Jeesuksesta oli ennenkin virrannut voimaa.
Kaikki tämä oli osa paranemista. Kuuleminen on tärkeää.
Room. 10:14―15. "...Ja kuinka he voivat uskoa siihen, -
josta eivät ole kuulleet? Ja kuinka he voivat kuulla, ellei ole julistajaa?
Ja kuinka kukaan voi julistaa, ellei ketään lähetetä?"
Osa kuulemista on se, että jonkun on saarnattava näistä totuuksista.
Totuuden on oltava meissä ennen kuin se voi vapauttaa meidät.
Sanon kaikella rakkaudella, että joidenkin katsojien -
kaikki tieto Jumalasta mahtuisi sormustimeen.
En halua arvostella ketään, mutta jotkut katsojista voisivat kertoa -
kaiken elokuvista, näyttelijöistä ja julkkisten ihmissuhteista, -
Idols-kilpailun tuloksista ja urheilusta, -
ja monista muista asioista, joista minulla ei ole aavistustakaan, -
mutta he eivät tunne Jumalan sanaa. Nuo kaikki muut asiat -
eivät muuta elämäänne tai vapauta teitä, mutta Jumalan sana tekee sen.
Jos haluat parantavan uskon, tutki Jumalan sanaa.
Opiskele Jumalan sanaa ja jätä pois asiat, jotka vievät kauemmas siitä.
Lopeta osa harrastuksistasi ja ala keskittyä Jumalan sanaan.
Ps. 107:20. "Hän lähetti sanansa ja paransi heidät -
ja pelasti heidät haudasta."
Snl. 4:22. "...sillä ne ovat elämä sille, joka ne löytää, -
ja lääke koko hänen ruumiillensa."
Jumalan sanan opiskelu tuo meille uskoa ja paranemista.
Näin tämä laki toimii.
Jos emme tunne totuutta, emme pääse vapaiksi. Joh. 8:32: -
"ja te tulette tuntemaan totuuden, ja totuus on tekevä teidät vapaiksi."
Pelkkä totuus ei vapauta. Vain totuus, jonka tunnemme, vapauttaa.
Monella teistä on useampi Raamattu, ja kannatte Raamattua mukananne.
Luette joskus muutaman jakeen, mutta ette tiedä, mitä Sana sanoo -
ja koska ette tunne totuutta, ette ole fyysisesti vapaita.
Kyse ei ole vain pään tiedosta, vaan sydämen tason tuntemisesta.
Olen tutkinut Jumalan sanaa yötä päivää 41 vuotta, -
kohta 42 vuotta.
Olen etsinyt ja lukenut Sanaa, ja olen nyt erilaisessa tilanteessa -
kuin aluksi, jolloin olin juuri lukenut sen ja tiesin vähän jotain siitä.
Nyt tunnen Sanan sydämen tasolla, mutta opin jatkuvasti lisää.
Opin tuntemaan Jumalaa syvemmin. Meidän on tunnettava Sana.
Monet sanovat, etteivät halua käyttää aikaa Jumalan sanan lukemiseen.
Se on niin vaikeaa tai mitä milloinkin. Lannistumiseen ei vaadita paljon.
Onneksi Jumala rakastaa teitä silti, ja pääsette taivaaseen, -
jos Jeesus on Herranne, ja pääsette sinne nopeammin.
Jos ette tunne Sanaa eivätkä Jumalan lait toimi teissä, -
sairastutte ja vaikka kuinka pyydätte ja anotte, ette parane vaan kuolette -
ja menette taivaaseen. Kohtaatte kerran minut siellä ja myönnätte, -
että olin oikeassa, ja minä sanon, että mitä minä sanoin.
Pääsette taivaaseen ilmankin, mutta jos haluatte saada tuloksia, -
teidän on tunnettava Jumalan sana. Se on laki, joka toimii aina, -
ei vain minun ja joidenkin muiden kohdalla, vaikka joillekin Jumala -
näyttää antavan asioita ilmankin. Ei, jonkun on tunnettava Jumalan lait.
Jos et tunne niitä itse, jonkun muun on tunnettava ne ja autettava sinua.
Jumalan voima ei virtaa niiden kautta, jotka eivät tunne totuutta.
"ja te tulette tuntemaan totuuden, ja totuus on tekevä teidät vapaiksi."
Jumalan sana on totuus (Joh. 17:17).
Yksi laeista on se, että meidän on tunnettava Jumalan sana.
Jos se on laki, se toimii kaikkien kohdalla poikkeuksetta.
Siinä tapauksessa jo tämä riittää vastaamaan siihen, -
miksi monet eivät näe ihmeiden tapahtuvan.
Olette kuulleet minun opettavan, että Jumala haluaa parantaa, -
mutta teille on opetettu, että paraneminen riippuu Jumalasta.
Jotkut teistä huomaavat nyt hyväksyneensä asioita totuutena -
tietämättä, mitä Jumalan sana todella sanoo ja näkevät virheensä.
Teitä on petetty, ja olette muuttuneet. Jo tästä oivalluksesta on apua, -
mutta on paljon muita lakeja, joita en ehdi käsitellä.
Teidän on itse luettava Jumalan sanaa ja annettava Pyhän Hengen näyttää, -
mitä Jumalan sanassa todella sanotaan.
Olen yrittänyt sanoa, että Jumalan voima virtaa tiettyjen lakien mukaan.
Nainen kosketti Jeesuksen viittaa, ja voima virtasi Hänestä -
ennen kuin Hän ehti arvioida, oliko nainen sen arvoinen.
Nainen toteutti uskon lakia, ja voima virtasi automaattisesti.
Meidän on ymmärrettävä, että usko syntyy kuulemisesta -
ja kuuleminen Jumalan sanan kautta. Meidän on kuultava Jumalan sanaa.
Meidän on joko tunnettava Sana itse tai mentävä jonkun luo, joka tuntee, -
jotta voisimme vapautua, mutta jotta Jumalan voima voisi virrata, -
jonkun on tunnettava totuus. Totuus, jonka tunnemme, vapauttaa meidät.
Veljet ja sisaret, tutkikaa Sanaa. Oikea reaktio päivän opetukseeni -
on sanoa: "Kiitos Herralle, päätän oppia tuntemaan Jumalan sanan."
Jos alatte lukea Sanaa, törmäätte toki joskus asioihin, -
jotka tuntuvat ensi lukemalta vaikeilta ymmärtää, -
mutta Pyhä Henki on kirjoittanut Raamatun ja Hän on kanssanne, -
opettaa teille kaiken ja muistuttaa teitä kaikesta (Joh. 14:26).
Jos luette Raamattua sydämellä, ette pelkästään järjellänne -
ja pyydätte Jumalaa auttamaan sen tulkinnassa, Pyhä Henki tekee sen.
Takaan, että jos opetukseni seurauksena alatte tutkia Sanaa, -
joudutte käsittelemään joitakin asioita, kysymään joitakin kysymyksiä -
ja hankkimaan taustatietoa, jotta voisitte ymmärtää jotkin kohdat, -
mutta siitä tuleva hyöty on kyllä kaiken tuon vaivan arvoinen.
Kun alatte lukea Sanaa, löydätte terveyden, ja Jumala parantaa teidät.
Alatte nähdä, miten asiat toimivat elämässänne.
Jotkut katsojista haluaisivat minun vain heilauttavan kättäni, -
niin että he paranisivat ja voisivat palata vanhaan elämäänsä -
tuntematta edelleenkään Jumalan sanaa. Ette pidä tästä totuudesta.
Jos alatte lukea Jumalan sanaa, se tuo ruumiillenne terveyttä.
Jumala alkaa näyttää teille asioita. On laki, että usko syntyy -
Sanan tuntemisesta. Teillä on Raamatut kotona, lukekaa niitä!
Uppoutukaa Jumalan sanaan, kunnes olette terveitä!
Jos teette niin, Jumala parantaa teidät. Uskon niin todella.
Ehkä jotkut teistä ovat niin kaukana, että tarvitsette jonkun muun apua -
Sanan lukemisessa, mutta tämä prosessi teidän on käytävä läpi.
Aikamme on lopussa, mutta jatkan tästä ensi kerralla.
Näin voitte tilata opetuksiani: -
Andrewin opetus "Jumala haluaa parantaa sinut" on saatavilla -
uutena kirjana. Sen tilauskoodi on T-330. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journeys" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan neljäs osa, joka käsittelee uskon lakeja, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010, -
seminaarissa ja seurakuntavierailuilla -
Ugandan Kampalassa 3.―6.6.2010.
ja kesäkonferenssissa Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno, ja meillä on useita majoitusvaihtoehtoja.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
Lisää tietoa Andrewin tapahtumista -
on osoitteessa www.awme.net
Kommunismin aikana kolmannen maailman maista tuli opiskelijoita -
Pietarin yliopistoihin opiskelemaan kommunismia. He tulevat yhä, -
mutta nykyisin he opiskelevat lakia, lääketiedettä tai liiketaloutta.
Charys-raamattukoulun kasvatti on ollut vuosia Pietarissa -
kertomassa heille evankeliumia, joka on melkein liian hyvää ollakseen totta.
Lue koko tarina osoitteessa www.awmi.net
Investoi raamattukouluumme tänään.
Muuta elämäsi. Muuta maailma.
Suomennos: Anni Lähteenmäki